POGODBA O OPRAVLJANJU POSLA DAJANJA ZAGOTOVILA-VZOREC

Pogodbeni stranki:

 _________________________________
(v nadaljevanju izvajalec), ki jo zastopa 
_________________
in
SPLOŠNA BOLNIŠNICA CELJE, Oblakova ulica 5,3000 Celje,
(v nadaljevanju naročnik), ki jo zastopa 
__________________________________

sta se sporazumeli kot sledi:

PREDMET POGODBE
1. člen

Izvajalec bo opravil dogovorjene postopke v skladu z Mednarodnim (IFAC) standardom sorodnih storitev 4400, ki se nanaša na posle opravljanja dogovorjenih postopkov, kar bo označil v svojem poročilu. 

Izvajalec bo opravil dogovorjene postopke preveritve:

1. ustreznosti sodil za razmejevanje posrednih stroškov po vrstah dejavnosti za leto 2019 in pravilnosti njihove uporabe v skladu z zahtevo 9. člena Zakona o preglednosti finančnih odnosov in ločenem evidentiranju različnih dejavnosti (Uradni list RS, št. 33/11; ZPFOLERD-1) in
2. poročal o svojih ugotovitvah na podlagi opravljenega dela. 

Izvajalec bo po potrebi  poročal Svetu zavoda, v kolikor bo le-ta izrazil to zahtevo. 


IZDELKI IZVAJALCA 
2. člen

Izvajalec bo pripravil in izročil:

· Poročilo revizorja v 2 izvodih v slovenskem jeziku.


ROKI ZA IZROČITEV IZDELKOV IZVAJALCA

3. člen

Rok za izročitev izdelka iz drugega člena pogodbe je 30.4.2023.

Izvajalec bo sproti obveščal Službo za notranjo revizijo naročnika o uresničevanju delovnega programa ter o morebitni problematiki in nastalih okoliščinah, ki bi lahko vplivale na izvedbo določil 1. člena te pogodbe.  

4. člen

Naročnik se zavezuje, da bo pripravil in izvajalcu posredoval osnutke posameznih predmetov revidiranja najkasneje teden dni pred zaključkom revidiranja. 

V primeru zamud povzročenih na strani naročnika se posamezni rok izročitve izdelkov podaljša za posamezni zamudi ustrezno število delovnih dni.

TERMINSKI RAZPORED IZVEDBE STORITVE

5. člen

Storitev iz 1. člena te pogodbe bo izvajalec izvedel do 30.4.2023.

CENA IN SESTAVA DELOVNE SKUPINE

6. člen

Cena za opravljene storitve iz 1. člena te pogodbe je dogovorjena v znesku _________ € z vključenim DDV. 

Pogodbena vrednost vključuje:  
· izvedbo določil 1. člena te pogodbe v celoti,
· obrazložitev revizijskih ugotovitev in priporočil,
· prevozne in administrativne stroške,
· zavarovanja.

7. člen

Predvidena sestava delovne skupine z leti delovnih izkušenj:
(i) Pooblaščeni revizor.

Skupen načrtovan čas in strošek po posameznih članih delovne skupine:

PLAČILO ZA OPRAVLJENE STORITVE

8. člen


Izvajalec bo izstavil račun za opravljene storitve po izdaji poročila revizorja. Naročnik ga bo plačal v zakonsko določenem roku za plačilo obveznosti javnih zdravstvenih zavodov, s plačilom na transakcijski račun izvajalca št.
___________________________________________________________________.

Pogoj za realizacijo plačila je potrjen prevzemni zapisnik, ki ga sestavi Služba za notranjo revizijo naročnika po zaključku revizije. Prevzemni zapisnik s svojim podpisom potrdi predsednik Sveta zavoda. 


VARSTVO OSEBNIH PODATKOV
9. člen

Pogodbeni stranki ugotavljata, da je za potrebe te pogodbe naročnik upravljavec osebnih podatkov, izvajalec pa obdelovalec osebnih podatkov. Pogoji iz te pogodbe veljajo za vse obdelave podatkov, ki jih za naročnika izvaja izvajalec in za vse osebne podatke, ki jih ima izvajalec za izvedbo teh obdelav, pri čemer zadnje velja za vse osebne podatke, ki so shranjeni pri naročniku na dan sklenitve te pogodbe, in za vse osebne podatke, ki jih bo izvajalec še prejel.

                                                                                              10. člen

Izvajalec mora obdelavo osebnih podatkov ves čas izvajati v skladu z veljavno zakonodajo in svojih obveznosti po tej pogodbi  ne sme izvajati na način, s katerim bi povzročil kakršnokoli kršitev veljavnih zakonskih obveznosti. Izvajalec ne sme obdelave poveriti podizvajalcu brez dovoljenja naročnika, prav tako mora poskrbeti, da so osebe, ki so pooblaščene za obdelavo osebnih podatkov, zavezane k zaupnosti.


11. člen

Vsi osebni podatki, ki jih bo izvajalec pridobil od naročnika v času izvajanja svojih obveznosti po tej pogodbi, so strogo zaupni in jih izvajalec ne sme kopirati, razkrivati ali obdelovati brez izrecnega pooblastila naročnika, razen v okvirih  izvajanja pogodbenih obveznosti.


12.člen

Ko izvajalec obdeluje osebne podatke v skladu s to pogodbo v svojem delovnem računalniku mora upoštevati sledeče:
- da bo obdeloval osebne podatke samo do obsega in na takšen način, kot je potrebno, da izpolni svoje obveznosti po tej pogodbi,
- da bo izvajal vse razumne ustrezne tehnične in organizacijske ukrepe za zaščito osebnih podatkov pred nepooblaščeno ali nezakonito obdelavo ter proti naključni izgubi, uničenju, škodi, spremembi, razkritju ali prenesel tretji osebi.

Izvajalec je po zaključenem namenu izvedbe naročila dolžan izbrisati oz. vrniti vse osebne podatke oz baze podatkov do katerih je dostopal za potrebe izvedbe te revizije ter uničiti obstoječe kopije.

OSTALE DOLOČBE
13. člen

Naročnik bo izvajalcu posredoval vse podatke in informacije, ki jih bo zahteval za izvedbo revidiranja, vključno z osebnimi podatki posameznikov, s katerimi razpolaga.

V pogodbi navedeni datumi se lahko spremenijo zaradi navedenih vzrokov na podlagi medsebojnega dogovora med pogodbenima strankama.


14. člen

Za morebitne spore iz te pogodbe je pristojno sodišče glede na sedež tožnika.

15. člen

Ta pogodba je sestavljena v dveh izvodih, od katerih prejme vsaka stranka po enega.



___________________				SPLOŠNA BOLNIŠNICA CELJE




_____________         					_______________________
Direktor						v. d. direktor





Datum: _______________   				Datum: _______________

Številka: ______________  				Številka: ______________









